OpenLLM-France/wikimedia huggingface dataset:
# Evriviadis Sofós

Evriviádis Sofós (Mitilene, Grècia, 1974). És professor de llengua castellana i traductor del castellà i del català al grec. Sofós, després d'haver començat l'aprenentatge del català a la Universitat de Granada, ha seguit amb cursos de llengua catalana a la Universitat Catalana d'Estiu, a Prada de Conflent, i finalment va començar estudis de doctorat en català i en castellà a la Universitat Autònoma de Barcelona, on va treballar més sobre la narrativa catalana actual amb una tesina comparada que analitzava les obres dels escriptors David Sedaris i Quim Monzó. Des del 2004 treballa per al Centre d'idiomes de la Universitat Kapodistríaca d'Atenes impartint classes de castellà. Ha traduït diversos llibres de narrativa catalana al grec, entre els quals La plaça del Diamant de Rodoreda i Jo confesso, de Jaume Cabré. Per la traducció de Jo confesso ha estat guardonat amb el Premi estatal de traducció literària d'una obra de literatura estrangera a la llengua grega, el més prestigiós premi grec per a traductors. Els primers tres llibres han estat publicats per l'editorial grega Pàpiros amb l'ajuda de l'Institut Ramon Llull.

## Traduccions

* 2008: Οι φωνές του ποταμού Παμάνο (Les veus de Pamano) de Jaume Cabré
* 2009: Μπορείς να φας λεμόνι και να μην ξινίσεις τα μούτρα σου; (Si menges una llimona sense fer ganyotes) de Sergi Pàmies (conjuntament amb el traductor Konstantinos Paleologos)
* 2011: Το μέγεθος της τραγωδίας (La magnitud de la tragèdia) de Quim Monzó
* 2016: Confiteor (Jo confesso) de Jaume Cabre
* 2018: Ο Μόλσα στα ίχνη της ευτυχίας (Molsa) de David Cirici
* 2019: Πλατεία Διαμαντιού (La plaça del Diamant) de Mercè Rodoreda
* 2019: Η νέα ζωή του κυρίου Ρουτίν (La nova vida del senyor Rutin) de David Nel·lo
* 2019: Η Βαλενσιάνικη Βίβλος (La Bíblia valenciana) de Rafael Tasis
* 2019: Η σκιά του ευνούχου (L'ombra de l'eunuc) de Jaume Cabré
* 2021: Σπασμένος καθρέφτης (Mirall trencat) de Mercè Rodoreda

## Referències

* ↑ «Evriviadis Sofós». Tralicat. (Institut Ramon Llull). [Consulta: 17 juliol 2019].
* ↑ «Evriviadis Sofós». Institut Grec de Cultura. [Consulta: 16 juliol 2019].(grec)
# Concili de Jerusalem

El Concili de Jerusalem (o Conferència Apostòlica) és un nom aplicat a una reunió, que es descriu als Fets dels Apòstols i, probablement, a la qual es refereix Pau a l'carta als cristians de Galàcia (Gàlates 2).

## Antecedents

El Concili de Jerusalem, se celebrà al voltant de l'any 50, uns setze anys després de la mort de Jesús. Va ser la primera reunió coneguda de la nova comunitat cristiana. I va tenir lloc abans de la primera guerra romano-jueva, que va esclatar l'any 66 dC i va destruir el Temple de Jerusalem l'any 70 dC. En aquell moment, la majoria dels seguidors de Jesús eren jueus per naixement, i fins i tot eren considerats com a part del judaisme. El fet que "certes persones" de Jerusalem i Judea, en representació de l'Església de Jerusalem, van arribar a Antioquia, on era Pau de Tars, predicant (Fets 15:1), i deien que els convertits a la nova religió no podien ser salvats a menys que se sotmetessin a la circumcisió, va desfermar la disputa i provocar la necessitat de celebrar el primer concili dels cristians.

## Fets

Pau descriu diverses reunions amb els apòstols de Jerusalem. L'Epístola als Gàlates ens diu: "Passats catorze anys, vaig pujar a Jerusalem amb Bernabé" i Titus "mogut per una revelació", a fi de "seure davant d'ells per mostrar l'evangeli que (ell) va proclamar entre els pagans" (Gàlates 2:2);ells Pau està d'acord amb "els que se suposa que són els dirigents" (Gàlates 2:6). Jaume, Cefes i Joan.
Ell ho descriu com una "reunió privada" (no com concili públic) i pren nota que Titus, que era grec, no va ser pressionat a circumcidar-se (Gàlates 2: 3) Tanmateix, es refereix als "falsos creients infiltrats per espiar la llibertat que tenim en Crist Jesús, ...per esclavitzar-nos" (Gàlates 2:4). Pau reclama als "pilars" de l'Església no va tenir diferències amb ells. Al contrari, li van donar la raó, hi li van confiar la missió d'evangelitzar als "incircumcisos", i només li demanaren que es recordés dels seus "pobres").

## Conclusions

Al final del concili després de debatre el tema (Fets 15:6), es determina escriure una carta als cristians conversos d'Antioquia, dient que només havien d'evitar menjar carn sacrificada als ídols, fornicar, menjar carn d'animals ofegats i sang, el text diu:
| « | Quan hagueren acabat de parlar, Jaume prengué la paraula i va dir: Germans escolteu-me... n'hi ha prou d'escriure'ls que s'abstinguin de la carn oferta als ídols, de relacions sexuals il·legítimes, de menjar animals ofegats, i de menjar sang. | » |
| — Fets 15:13-20 |||

## Referències

* ↑ Enciclopèdia Catòlica: Sant Jaume el Menor
# Cobitis illyrica

Cobitis illyrica és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 5,3 cm de llargària total i les femelles 6,48.

## Hàbitat

Viu en zones de clima temperat.

## Distribució geogràfica

Es troba a la conca del llac Prolozac (Croàcia).

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* 1 2 3 FishBase (anglès)
* ↑ Freyhof, J. i B. Stelbrink 2007. Cobitis illyrica, a new species of loach from Croatia (Teleostei: Cobitidae). Ichthyol. Explor. Freshwat. 18(3):269-175.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nakamura

Nakamura és el nom dels següents personatges:
* Hikaru Nakamura (1987, Hirakata), Gran Mestre d'escacs estatunidenc
* Hiro Nakamura, personatge de ficció de la sèries Herois, interpretat per Masi Oka
* Kazuyoshi Nakamura (Prefectura de Shizuoka, 1955), futbolista japonès
* Kengo Nakamura (Tokyo, 1980), futbolista japonès.
* Nakamura Nagahide, dissenyador de xilografies de l'estil ukiyo-e que va estar en actiu entre el 1804 i el 1848
* Naoshi Nakamura (Prefectura de Chiba, 1979), futbolista japonès
* Shūji Nakamura (Seto, 1954), enginyer electrònic i professor universitari japonès, nacionalitzat nord-americà, especialista en nanotecnologia.
* Shunsuke Nakamura (1978, Yokohama), jugador de futbol
* Tadashi Nakamura (Tokyo, 1971), futbolista japonès.
* Yuichi Nakamura (Yokohama, Prefectura de Kanagawa, 1987) actor japonés
# Puig de les Elmes

El Puig de les Elmes és una muntanya de 124,9 metres que es troba entre les comunes de Banyuls de la Marenda i de Portvendres, a la comarca del Rosselló, de la Catalunya del Nord.
Està situat a l'extrem nord-est del terme de Banyuls de la Marenda, i al sud-est del de Portvendres.

## Referències

* ↑ El Puig de les Elmes en els ortofotomapes de l'IGN
# Capelleta de Sant Rafael

La Capelleta de Sant Rafael és una obra de la Ràpita (Montsià) protegida com a Bé Cultural d'Interès Local.

## Descripció

Fornícula al parament d'un edifici de tres pisos, a l'altura del primer, al costat d'un balcó corregut, tocant la casa veïna. Té un arc de mig punt i està emmarcada amb fusta.
La imatge, de guix policromat, representa el sant arcàngel portant un peix i un bastó.

## Història

Aquesta imatge va ser restituïda després de la guerra civil.

## Referències

* 1 2 3 «Capelleta de Sant Rafael». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Exostosi subunguial

Una exostosi subunguial és un creixement ossi (una exostosi) que sorgeix de la superfície dorsal de la falange distal, majoritàriament del dit polze del peu. Sol presentar-se de forma dolorosa, a causa de la pressió aplicada al llit o a la placa de l'ungla; que pot implicar la destrucció de l'ungla. L'osteocondroma subungueal té les mateixes característiques radiològiques i patològiques que l'exostosi subunguial. L'escissió quirúrgica és la teràpia habitual i eficaç.
* Exostosi subunguial (1/3), en un adolescent de 15 anys
* Exostosi subunguial (2/3)
* Exostosi subunguial (3/3), després de l'exèresi

## Referències

* ↑ Rapini, Ronald P.; Bolognia, Jean L.; Jorizzo, Joseph L.. Dermatology: 2-Volume Set. St. Louis: Mosby, 2007. ISBN 1-4160-2999-0.
* ↑ Suga H, Mukouda M «Subungual exostosis: a review of 16 cases focusing on postoperative deformity of the nail». Annals of plastic surgery, 55, 3, 2005, pàg. 272–5. PMID: 16106166.
# Consell local (Israel)

El consell local és un tipus d'administració territorial d'Israel, semblant a una ciutat en estructura i mode de vida, però que no ha aconseguit la condició administrativa de ciutat. Aquest estatus requereix complir determinats requisits, com per exemple un mínim de població. En general, els consells locals administren poblacions entre 2.000 i 20.000 habitants. Actualment existeixen a Israel 141 consells locals.
El Ministeri de l'Interior d'Israel reconeix tres tipus d'administració local: ciutat, consell local i consell regional. És l'organisme que posseeix la potestat per decidir quan una localitat ha aconseguit l'estatus de municipi (o ciutat). El ministre atendrà les al·legacions dels residents que, malgrat aconseguir els requisits administratius, poden desitjar mantenir-se com a consell local, o bé com a part d'un consell regional.

## Llista de consells locals per districte
### Districte del Nord

| Gush Halav Hazor ha'Gllilit Metula Rosh Pina Tuba-Zangariya Yesud ha'Ma'ala Eilabun Kfar Kama Kfar Tabor Kinneret Maghar Menahamiya Migdal Jabneel | Basmat-Tiv'on Bueina Nujidat Beit Zarzir Dabburiya Ein Mahl Ilut Iqsal Ka'abiya Kfar Kana Mash'ed Rei'na Ramat Yishai Shibli Tur'an | Yafia'a Yoqne'am Illit Abu Snan A'eblin Araba Bet Jan Bina Bir el-Maksur Cabul Dir el-Asad Dir Hanna Fasuta Gdeida-Makker Hatzrot Yasaf | Hurafesh Julis Kaukab Abu el-Hija Kisra-Sammia'a Kfar Manda Kfar Vradim Kfar Yasif Majd el-Kurum Mazra'a Meilya Migdal Tefen Nahif Pqi'in Rame | Sajur Sha'ab Shavey-Zion Xelomí Yanu'ah-Jatt Yarqa A'aghar Buk'ata Ein Kinya Majdal Shams Mas'ade Qatsrin |

### Districte de Haifa

| Qiryat Tivon Rekhassim Arara Basma Binyamina-Guivat Ada Cesarea Fureidis | Jisr az-Zarqa Kfar Kara'a Ma'ale Eiron Pardes Hanna-Karkur Qatsir-Harix Zichron Yaakov |

### Districte de Jerusalem

* Abu Gosh
* Mevasséret Tsiyyon
* Quiriat-Jearim

### Districte Central

| Elyakhin Even Yehudà Qalansuvà Kefar Yonà Pardesiyyà Tayyiba Tel Mond | Zemer Tsoran-Qadima Elad Gané Tiqvà Givat Xemuel Jaljulye Kafar Bara | Kafar Qassem Kokhav Yaïr Ramot ha-Xavim Savyon Beer Yaaqov Bet Dagan Modiín-Makkabbim | Bené Ayix Gan Yavne Guederà Mazkeret Batya Qiryat Eqron |

### Districte de Tel-Aviv

* Azor
* Kefar Xemaryahu

### Districte del Sud

| Alts d'Hobab Aroer del Nègueb Hura Jeroham Kseifa Laqiya | Lehavim Metar Mitspé Ramon Ómer Seguev Xalom Tel Xeva |

### Àrea de Judea i Samaria

| Alfé Menaixé Beit Aryeh Bet El Efrat Elkana Guiv'at Ze'ev Har Adar | Immanuel Karnei Shomron Kedumim Quiriat-Arbà Ma'ale Efraim Oranit |
# Boye (cràter)

Boye és un cràter d'impacte en el planeta Venus de 28 km de diàmetre. Porta el nom de Karin Boye (1900-1941), poetessa i novel·lista sueca, i el seu nom va ser aprovat per la Unió Astronòmica Internacional el 1994.

## Referències

* ↑ «Boye». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Cobitis laoensis

Cobitis laoensis és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 10,6 cm de llargària total.

## Reproducció

És ovípar.

## Hàbitat

Viu en zones de clima tropical.

## Distribució geogràfica

Es troba a la conca del riu Mekong, Laos i el Vietnam central.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* ↑ «Cobitis laoensis». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
* ↑ Kottelat, M. 2001. Fishes of Laos. WHT Publications Ltd., Colombo 5, Sri Lanka. 198 p.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Kottelat, M. 1989. Zoogeography of the fishes from Indochinese inland waters with an annotated check-list. Bull. Zoöl. Mus. Univ. Amsterdam 12(1):1-55.

## Bibliografia

* Doi, A. 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# OHSAS 18001

OHSAS és un acrònim en anglès de Occupational Health and Safety Assessment Series que fou una especificació reconeguda internacionalment per sistemes de gestió de seguretat i salut en el treball. Es va utilitzar per tal de cobrir la no existència de cap norma internacional certificable per un tercer independent, fins que el març de 2018 fou publicada la norma ISO 45001, que va substituir-la i, durant 3 anys, les organitzacions van poder migrar a la nova norma de gestió de la salut i seguretat laborals.
Com l'ISO 45001 actual, l'OHSAS 18001 també era una norma compatible amb les ISO 9001 i 14001 corresponents a sistemes de gestió de qualitat i de gestió ambiental respectivament.
La norma OHSAS 18001 tenia els apartat següents:
* Planificació per identificar, avaluar i controlar els riscos
* Programa de gestió
* Estructura i responsabilitat
* Formació, conscienciació i competència
* Comunicació
* Control del funcionament
* Preparació i resposta davant emergències
* Mesurament, supervisió i millora del rendiment

## Enllaços externs

* Informació sobre OHSAS 18001:2007 a BSI grup Arxivat 2009-02-02 a Wayback Machine.
* -Que és OHSAS 18001/1999? a Wikilearning Arxivat 2007-10-24 a Wayback Machine.
* Serie de normes OHSAS 18000:1999 a conectapyme

## Referències

* ↑ «Let the migration begin» (en anglès). [Consulta: 3 desembre 2022].
# Puig de les Forques

«Puig de les Forques» té aquests significats:
* Muntanyes:
** Puig de les Forques (Navata), cim al municipi de Navata (Alt Empordà)
** Puig de les Forques (Cistella), cim dels municipis de Cistella i Terrades (Alt Empordà)
** Puig de les Forques (Maçanet de Cabrenys), cim al municipi de Maçanet de Cabrenys (Alt Empordà)
** Puig de les Forques (Rabós), cim al municipi de Rabós (Alt Empordà)
** Puig de les Forques (el Montmell), cim al municipi del Montmell (Baix Penedès)
** Puig de les Forques (Molló), cim al municipi de Molló (Ripollès)
** Puig de les Forques (Fontanals de Cerdanya), cim al municipi de Fontanals de Cerdanya (Cerdanya)
** Puig de les Forques (Canyelles), cim al municipi de Canyelles (Garraf)
** Puig de les Forques (Sant Feliu de Guíxols), cim al municipi de Sant Feliu de Guíxols (Baix Empordà)
** Puig de les Forques (Aiguamúrcia), cim al municipi d'Aiguamúrcia (Alt Camp)
* Entitats de població:
** El Puig de les Forques, entitat de població del municipi de Llers (Alt Empordà)
# Cantó de Montesquiu de Toars

El cantó de Montesquiu de Bolbèstra és un cantó francès del departament de l'Alta Garona, a la regió d'Occitània. Està inclòs al districte de Muret, està format per 10 municipis i el cap cantonal és Montesquiu de Bolbèstra.

## Municipis

* Montesquiu de Bolbèstra
* Canens
* Castanhac
* Gosens
* La Hitèra
* La Peirèra
* La Tor
* Massabrac
* Montbrun del Boscatge
* Sent Cristau

## Vegeu també

* Cantons de l'Alta Garona
# Koo Ja-cheol

Koo Ja-Cheol (Hangul: 구자철; nascut el 27 de febrer de 1989) és un futbolista sud-coreà que juga com a migcampista per al club Mainz 05 de la Bundesliga i és el capità de l'equip de futbol de Corea del Sud.
# EtherApe

EtherApe és una eina de programari lliure de codi obert per a analitzar/monitorar el trànsit d'una xarxa de dades, desenvolupada per a Unix. EtherApe és implementada sota la llicència GNU GPL.

## Funcionalitat

* El trànsit de la xarxa es visualitza emprant una interfície gràfica d'usuari.
* La versió 0.9.14-1 encara depèn de GConf, GnomeVFS i GTK+ versió 2.

## Característiques

* Visualització del trànsit per la xarxa d'interfície d'usuari gràfica.
* Gestiona xarxes d'Ethernet, VLAN i WLAN.
* Suporta els protocols IPv4 i IPv6.
* Els següents paquets i trames ETH_II, 802.2, 803.3, IP, IPv6, ARP, X25L3, REVARP, ATALK, AARP, IPX, VINES, TRAIN, LOOP, VLAN, ICMP, IGMP, GGP, IPIP, TCP, EGP, PUP, UDP, IDP, TP, ROUTING, RSVP, GRE, ESP, AH, EON, VINES, EIGRP, OSPF, ENCAP, PIM, IPCOMP, VRRP; i la majoria de serveis TCP i UDP, com TELNET, FTP, HTTP, POP3, NNTP, NETBIOS, IRC, DOMAIN, SNMP, etc.

## Referències

* ↑ «How to install and use graphical network monitor Etherape on Ubuntu 15/16 | LinuxPitStop» (en anglès). http://linuxpitstop.com. Arxivat de l'original el 2017-10-29. [Consulta: 29 octubre 2017].
* ↑ «EtherApe - Graphical Network Monitor» (en anglès). Darknet, 05-06-2017.
* ↑ «Spy on your network with EtherApe» (en anglès). TechRepublic, 29-10-2017.

## Vegeu també

* Wireshark
* netsniff-ng
* Llista d'analitzadors de paquets
# Cicle de l'oxigen

El cicle de l'oxigen és la cadena de reaccions i processos que descriuen la circulació de l'oxigen a la biosfera terrestre. En respirar, els animals i els éssers humans prenem de l'aire l'oxigen que les plantes produeixen i després exhalem gas carbònic. Les plantes, al seu torn, prenen el gas carbònic que els animals i els éssers humans exhalem, per utilitzar-lo en el procés de la fotosíntesi. Plantes, animals i éssers humans intercanvien oxigen i gas carbònic tot el temps, els tornen a utilitzar i els reciclen. D'això se'n diu el 'cicle de l'oxigen'.

## Atmosfera

L'O₂ li confereix un caràcter oxidant a l'atmosfera. Es va formar per fotòlisi d'H₂O, formant-se H₂ i O₂:
    H₂O + hν → 1/2O₂.
L'oxigen molecular present en l'atmosfera i el dissolt en l'aigua intervé en moltes reaccions dels éssers vius. En la respiració cel·lular es redueix oxigen per a la producció d'energia i generant diòxid de carboni, i en el procés de fotosíntesi s'origina oxigen i glucosa a partir d'aigua, diòxid de carboni (CO₂) i radiació solar.

## Escorça terrestre

El caràcter oxidant de l'oxigen provoca que alguns elements estiguin més o menys disponibles. L'oxidació de sulfurs per donar sulfats els fa més solubles, igual que l'oxidació de ions amoni a nitrats. Així mateix disminueix la solubilitat d'alguns elements metàl·lics com el ferro al formar-se òxids insolubles.

## Hidrosfera i atmosfera química bàsica estructuralítica

L'oxigen és lleugerament soluble en aigua, disminuint la seva solubilitat amb la temperatura. Condiciona les propietats redox dels sistemes aquàtics. Oxida matèria inorgànica donant el diòxid de carboni i aigua.
El diòxid de carboni també és lleugerament soluble en aigua donant carbonats; condiciona les propietats àcid-base dels sistemes aquàtics. Una part important del diòxid de carboni atmosfèric és captat pels oceans quedant en el fons marí com carbonat de calci.
# Nedre Eiker

Nedre Eiker és un antic municipi situat al comtat de Buskerud, Noruega. Té 24.431 habitants (2016) i té una superfície de 122 km². El centre administratiu del municipi és el poble de Mjøndalen.
El municipi està situat a la part sud del comtat de Buskerud. Limita amb els municipis de Lier, Drammen, Hof i Øvre Eiker. La majoria dels residents viuen als pobles de Mjøndalen, Krokstadelva, Solbergelva, i Steinberg.
El riu Drammenselva flueix a través del municipi de Nedre Eiker. És un dels rius més grans de Noruega, amb un recorregut de les curses de Tyrifjorden al nord fins al fiord de Drammen al sud.

## Ciutats agermanades

Nedre Eiker manté una relació d'agermanament amb la següent localitat:
* Enköping, Comtat d'Uppsala, Suècia

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 5 gener 2017].
* ↑ «Vennskaps- og samarbeidsavtale» (en noruec). Nedre Eiker kommune. Arxivat de l'original el 2009-08-29. [Consulta: 10 gener 2009].
# Puig de les Forques (Aiguamúrcia)

El Puig de les Forques és una muntanya de 800 metres que es troba al municipi d'Aiguamúrcia, a la comarca de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Caparronia (cràter)

Caparronia és un cràter amb coordenades planetocèntriques de 41.56 ° de latitud nord i 29.61 ° de longitud est, sobre la superfície de l'asteroide del cinturó principal (4) Vesta. Fa 53.2 de diàmetre. El nom fa referència a una verge vestal romana, i va ser adoptat com a oficial per la UAI el 20 de setembre 2011.

## Referències

* ↑ "Caparronia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Wildfang,Robin Lorsch. Routledge. Rome’s Vestal Virgins: A study of Rome’s Vestal priestesses in the late Republic and early Empire, 2006.
# Koo (xarxa social)

Koo és una xarxa social de microblogging, establerta a Bengaluru, Índia. El 2021 estava valorada en 100 milions de dòlars.Va ser fundada el 2019 pels desenvolupadors Aprameya Radhakrishna i Mayank Bidawatka. Radhakrishna havia fundat el servei de reserves de taxis en línia TaxiForSure, posteriorment venut a Ola Taxis. L'app es va publicar a inicis de 2020, després de guanyar un premi d'innovació. El 2022 va començar a oferir un servei d'autoverificació d'usuaris.
Abans que Koo, Bombinate Tecnologies Pvt Ltd (la seva empresa matriu) va desenvolupar la versió índia de Quora, anomenada Vokal.

## Referències

* ↑ «Will double headcount; lot of headroom for growing user base: Koo» (en Indian English). The Hindu, 09-05-2021.
* ↑ «Indian entrepreneurs back Koo app as Chinese investor exits». The Economic Times, 12-02-2021.
* ↑ «Desi microblogging platform Koo will have to cover a lot of ground to be Twitter alternative». , 10-02-2021.
* ↑ «Koo's valuation rises five times in three months in new funding round». The Economic Times, 26-05-2021.
* ↑ IANS «Chingari, YourQuote and Koo are the winners of the Aatmanirbhar App Innovation Challenge» (en anglès). Indulge Express. IANS, 31-08-2020.
* ↑ «India’s answer to Twitter already offers self-verification» (en anglès americà), 19-05-2022. [Consulta: 19 maig 2022].
# Exèrcit Islàmic Unit d'Alliberament de Manipur

L'Exèrcit Islàmic Unit d'Alliberament de Manipur (UILA) és la branca militar del Front Unit Islàmic d'Alliberament de Manipur i del Front Islàmic Revolucionari de Manipur. Els militars dependents d'aquest grup formen una unitat en el si de l'organització, anomenada Exèrcit Islàmic Unit Revolucionari de Manipur.
Té la seva base principal a Khergaon i una altra a Babupara a la vall d'Imphal; altres bases són a Bandazar a Quakta, Tarf-e-Lahambi, Dimapur, Silchar i Khowal.